Nurmon yläkoulun matemaattisten aineiden luokka

21.11.2023

Hei, hyvät kuudesluokkalaiset ja kuudesluokkalaisten huoltajat!

Hakuaika Nurmon yläasteen matemaattisten aineiden opetusta painottavalle luokalle alkaa maanantaina 18.12.2023 ja päättyy pe 12.1.2024. Hakemus täytetään Nurmon yläasteen **kotisivuilla olevan linkin kautta.**

Kierrän esittelemässä matemaattisten aineiden luokkaa Nurmon yläasteen oppilasalueen alakouluissa. Alustavasti on sovittu päivät 7.- ja 8.12.

Hakemuksessa vaaditut tiedot:

* Lyhyt kertomus, miksi haluat matemaattisten aineiden luokalle
* Kahden edellisen todistuksen matematiikan arvosanat
* Viimeisen todistuksen keskiarvo

Todistusnumeroiden kysymisen takia haku on hyvä tehdä todistusten jakamisen jälkeen.

Nurmon alueella asuvien oppilaiden todistustiedot lähetetään meille kootusti, mutta muista kouluista tulevia hakijoita pyydetään toimittamaan 5. luokan kevään ja 6. luokan syksyn todistusjäljennökset sähköpostitse osoitteeseen

hanna.laaksoharju@seinajoki.fi

tai postitse osoitteeseen

Nurmon yläaste/rehtori

Toukotie 3

60550 Nurmo

Keskiarvoksi suosittelemme yli 8,0 ja matematiikan arvosanojen olisi hyvä olla 9 tai 10. Jos vaatimukset keskiarvosta tai arvosanoista eivät aivan täyty, voit silti hakea ja kertoa, miksi tämä luokka kiinnostaa sinua. Voimme mahdollisesti ottaa luokalle myös oppilaita, jotka ovat kiinnostuneita matemaattisten aineiden (ma, fy, ke) opiskelusta, vaikkei arvosana- ja keskiarvosuositukset aivan täyttyisikään.

Mikäli luokalle pyrkii yli 20 oppilasta, järjestetään pääsykoe to 1.2.2024 klo 8-10. Luokalle pääsyyn vaikuttaa pääsykokeen lisäksi viimeisen todistuksen kaikkien aineiden keskiarvo ja kahden edellisen todistuksen matematiikan arvosanat.

Ilmoitus luokalle pääsystä tulee viikolla 8.

Lisätietoja voit kysyä sähköpostitse:

Hanna Laaksoharju

hanna.laaksoharju@seinajoki.fi